MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Direcția Economică

Nr. 55264/21.09.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, și Direcția economică formulează următorul:

**RAPORT DE SPECIALITATE**

**pentru modificarea HCL 50/28.02.2019**

Prin sentința civilă nr. 127/CA/04.04.2023 pronunțată de Tribunalul Satu Mare în dosarul nr. 2030/83/2019, se dispune anularea parțială a Hotărârii nr. 50/28.02.2019 adoptată de Consiliul Local al municipiului Satu Mare, în sensul anulării:

* dispozițiilor art. 1 vizând însușirea raportului de evaluare întocmit de către SC Just Eval Invest SRL care constituie anexa 1 la hotărâre și face parte integrantă din aceasta,
* dispozițiilor vizând prețul de vânzare stabilit și însușit de consiliul local,
* și a Anexei nr. 1 a hotărârii- constituită de raportul de evaluare indicat la art.1 din hotărâre.

Ca urmare a recursului promovat de către consiliul local în cauză, prin decizia civilă nr. 404 din 20.09.2023 pronunțată de Curtea de Apel Oradea s-a casat în parte sentința civilă nr. 127/CA/04.04.2023, în sensul înlăturării considerentelor privind stabilirea valorii de vânzare a locuinței în litigiu, reținând o valoarea de vânzare de 167.885 lei, aceasta fiind și valoarea de piață recomandată în luna ianuarie a anului 2018 – așa cum rezultă din raportul de expertiză tehnică judiciară întocmit în cauză de expert Buhai Adrian Grigore.

Concluzionând este necesară adoptarea unei hotărâri care să modifice Hotărârea nr. 50/2019 în concordanță cu cele dispuse de instanță, fapt pentru care înaintăm Consiliului Local al municipiului Satu Mare, prezentul proiect de hotărâre cu propunere de aprobare.

Șef serviciu, Director executiv,

Faur Mihaela Lucia Ursu

cj.Șereș Corina Mihaela/ 2 ex